**Soluna Vilde Samay** (født 27. august 1990 i Guatemala by) er en dansk låtskriver og sanger. Hun representerte Danmark i Eurovision Song Contest 2012 med sangen «Should've Known Better», som hun vant Dansk Melodi Grand Prix i 2012 med. Hun deltok i den første semifinalen 22. mai og gikk videre til finalen 26. mai. Med seg på scenen hadde hun sitt band, som besto av musikere av ulike nasjonaliteter.

Biografi
--------

Soluna ble født i Guatemala, der hun også vokste opp. Hennes far er tysk og hennes mor er sveitsisk-tysk. Da hun var 10 år, i 2000, flyttet familien til Bornholm. Siden flyttet Soluna til København, hvor hun studerte musikkvitenskap på Københavns Universitet ved siden av sin musikerkarriere. Hun snakker engelsk, dansk, spansk og tysk flytende. Hun spiller trommer, elbass og kontrabass. Hun skriver også sanger selv.

Da hun var seks år, begynte hun å synge sammen med sin far, som tjente til livets opphold som gatemusikant. Med gata som scene opptrådte hun i noen av verdens største byer. Faren lærte henne å spille trommer, bass og gitar, og før hun var ti år gammel, skrev hun sine første sanger. Siden har hun spilt og sunget alene og sammen med sin far, Gerd George Kettel (født 1959), i duoen Gee Gee & Soluna. Duoen har gitt ut et par musikkalbum. Soluna Samay ga ut sitt første soloalbum, *Sing Out Loud*, 23. september 2011.

Remée og Chief1, som skrev «Should've Known Better», fant Soluna på internett da de søkte etter en vokalist som kunne fremføre deres bidrag i Dansk Melodi Grand Prix 2012. Lørdag 21. januar 2012 slo hun Jesper Nohrstedt og Christian Brøns & Patrik Isaksson i den danske finalen ved å få flest poeng fra TV-seerne.

Soluna representerte Danmark i Eurovision Song Contest samme år, der sangen kvalifiserte seg til finalen. Til slutt ble den nummer 23 av 26.

Sammen med sin far turnerer hun regelmessig som gatemusikant rundt om i Europa, også i Norge.

Diskografi
----------

Oversikt over Soluna Samays utgivelser:

### Album

* 2011 – *Sing Out Loud*

### Singler

* 2003 – «I Wish I Was a Seagull»
* 2011 – «Two Seconds Ago»
* 2011 – «Should've Known Better»

### Gee Gee & Soluna-album

* 2001 – *The Beat Goes On*
* 2004 – *Thinking of You*
* 2006 – *Movin' On*
* 2007 – *Lucky Seven*
* 2008 – *Just Passing Through*

Referanser
----------

1. ↑   Discogs, Discogs artist-ID 2613402, besøkt 9. oktober 2017[Hentet fra Wikidata]
2. ↑  «Soluna Samay Interview: Denmark's 2012 Eurovision Contestant Speaks with Wiwi!». *wiwibloggs* **(engelsk)**. 8. februar 2012. Besøkt 12. juli 2018.
3. ↑  «Soluna Samay – Eurovision Song Contest». *eurovision.tv*. EBU. Besøkt 12. juli 2018.
4. ↑  «Gee Gee og Soluna vender alltid tilbake». *Bergens Tidende*. Besøkt 12. juli 2018.
5. ↑  «Soluna Samay». *Discogs* **(engelsk)**. Besøkt 12. juli 2018.

Eksterne lenker
---------------

* Offisielt nettsted Rediger på Wikidata

* (en) Soluna Samay – kategori av bilder, video eller lyd på Commons Rediger på Wikidata
* (en) Soluna Samay på Internet Movie Database Rediger på Wikidata
* (en) Soluna Samay på Discogs Rediger på Wikidata

* (en) Soluna Samay på MusicBrainz Rediger på Wikidata

* (en) Soluna Samay på Spotify Rediger på Wikidata

* (en) Soluna Samay på Songkick Rediger på Wikidata
* Soluna Samay på Twitter Rediger på Wikidata

* Soluna Samay på Facebook Rediger på Wikidata

* Soluna Samay på Instagram Rediger på Wikidata

* Soluna Samay på Myspace Rediger på Wikidata
* Youtube
* Facebook
* Myspace
* Deltakerprofil på eurovision.tv

| Utmerkelser og prestasjoner |
| --- |
|
| Forgjenger :**A Friend in London med«New Tomorrow»**

 | **Danmark i Eurovision Song Contest**2012 | Etterfølger :**Emmelie de Forest med«Only Teardrops»** |

|  |  |
| --- | --- |
| Oppslagsverk/autoritetsdata | Prabook **·** MusicBrainz **·** Discogs
 |